દર વર્ષની જેમ આ વર્ષે પણ દીવાળીના તહેવારોમાં હજારો પ્રવાસીઓ-યાત્રિકો જૂનાગઢ શહેરના ઐતિહાસિક ઉપરકોટ, અશોકનો શીલાલેખ, દરબારી મ્યુઝિયમની સાથે ધાર્મિક સ્થળો જેવા કે દામોદર કુંડ, ભવનાથ, ફરવા લાયક સ્થળોમાં પ્રાચીન સક્કરબાગ પ્રાણી સંગ્રહાલય, વિલીંગ્ડન ડેમ સહિતના સ્થળોની મુલાકાત લીધી હતી તો હજારો શ્રદ્ધાળુ, યુવક-યુવતીઓએ ગીરનાર તથા દાતારના ડુંગર ચડી શ્રદ્ધા સાથે માં અંબિકા અને દાતારબાપુને શીશ નમાવી ધન્યતા અનુભવી હતી.